Παναγιώτης Μαντζάνας

Ο Παναγιώτης Μαντζάνας (γεννημένος στην Αθήνα το 1980) είναι Έλληνας πρώην καλαθοσφαιριστής. Έχει ύψος 194εκ και αγωνιζόταν τόσο ως σούτινγκ γκαρντ όσο και ως πλέι μέικερ.

Καριέρα 
Ο Παναγιώτης Μαντζάνας έκανε τα πρώτα του μπασκετικά βήματα στον Πειραϊκό Σύνδεσμο, στον οποίο αγωνίστηκε από το 1997 μέχρι το 2000.

Το καλοκαίρι του 2000, ο Μαντζάνας μετεγγράφη στον Ολυμπιακό Πειραιώς, στον οποίο αγωνίστηκε για δύο σεζόν, έχοντας καταφέρει να κατακτήσει με τους ερυθρόλευκους το Κύπελλο Ελλάδας του 2002.

Το 2002, ο Παναγιώτης Μαντζάνας υπέγραψε τριετές συμβολαιο με τον Πανιώνιο. Στην ομάδα της Νέας Σμύρνης παρέμεινε μέχρι το καλοκαίρι του 2005.

Τη διετία 2005-07, αγωνίστηκε με τη φανέλα του Αιγάλεω, ενώ την περίοδο 2007-08 αγωνίστηκε με την ομάδα του Περιστερίου Αθηνών.

Την περίοδο 2008-09 αγωνίστηκε με τον Α.Γ.Ο. Ρεθύμνου. Η περίοδος εκείνη αποδείχθηκε και η τελευταία στην επαγγελματική καριέρα του Μαντζάνα, καθώς ένας σοβαρός τραυματισμός τον ανάγκασε να αποσυρθεί πρόωρα από την ενεργό δράση.

Πηγές 
 http://www.sport-fm.gr/article/88467
 http://basketball.eurobasket.com/player/Panagiotis_Mantzanas/25503

Εξωτερικοί σύνδεσμοι 
 

Έλληνες καλαθοσφαιριστές
Καλαθοσφαιριστές Εθνικής Ελλάδας Κ19
Καλαθοσφαιριστές Πειραϊκού Συνδέσμου
Καλαθοσφαιριστές ΟΣΦΠ
Καλαθοσφαιριστές Πανιωνίου
Καλαθοσφαιριστές Αιγάλεω
Καλαθοσφαιριστές Περιστερίου
Καλαθοσφαιριστές Ρεθύμνου
Πόιντ γκαρντ
Σούτινγκ γκαρντ